આ સિવાય ભારત તરફથી નેપાળના વામપંથીઓને વ્યક્તિગત સંબંધોને આધારે સાધવાની કોશિશ પણ શરૂ કરી દેવામાં આવી છે. ભાજપના રાષ્ટ્રીય મહાસચિવ રામમાધવનાં કે. પી. ઓલી સાથે વ્યક્તિગત રીતે ખૂબ જ સારા સંબંધો હોવાનું કહેવાય છે. વામપંથી દળોની જીત મળતાં જ રામ માધવે તેમને જીત પર અભિનંદન પાઠવ્યાં હતાં. તેવી જ રીતે બીજા એક અન્ય વામપંથી નેતા પુષ્પ કમલ દહલ પ્રચંડના પણ ભારતીય નેતાઓ સાથે નજીકના સંબંધો છે. ત્યારે ભારતીય નેતાઓની કોશિશ પોતાના વ્યક્તિગત સંબંધોના સહારે નેપાળમાં ભારતની કૂટનીતિ સાધવાની રહેશે.